**Biroul de informare publică şi relaţii cu presa din cadrul Parchetului de pe lângă Înalta Curte de Casaţie şi Justiţie este împuternicit să aducă la cunoştinţa opiniei publice următoarele:**

            Procurori ai Parchetului de pe lângă Tribunalul Argeş au dispus, prin rechizitoriu, la data de 22.07.2011, trimiterea în judecată a inculpatului **SIMION MARIUS MIHĂIŢĂ**  sub aspectul săvârşirii infracţiunii de trafic de influenţă.

                Probatoriul administrat în cauză, până la acest moment al urmăririi penale, a relevat faptul că inculpatul Simion Marius Mihăiţă a pretins şi primit de la denunţătoarea F.E.A. suma de 2000 Euro, promiţându-i acesteia că, în baza relaţiilor pe care le are la poliţie şi prin prisma  profesiei tatălui său (avocat), o va ajuta să nu fie trasă la răspundere penală. Inculpatul i-a promis denunţătoarei că va remite suma de bani sus-menţionată unui ofiţer de poliţie în vederea soluţionării favorabile a dosarului penal al denunţătoarei.

Dosarul a fost înaintat, spre competentă soluţionare, Tribunalului Argeş.